钦定古今图书集成/明伦汇编/氏族典/第357卷 > 《廖用贤尚友录》 > 林正华
## 钦定古今图书集成/明伦汇编/氏族典/第357卷 > 《廖用贤尚友录》 > 林正华

按《万姓统谱》：“正华字君辅，至和中入太学，后弃归养
母。母卒，水浆不入口者累日，已而蔬食，日诵释氏书。
越二年，卜葬于涌泉山，凿石营圹，手胝足胼不少懈。
既葬，庐于墓侧，寝石枕块，号慕不已。俄而祥云滃，甘
露降，乌鸟翔集，虎豹遁藏。乡人白于官旌之。”正华，安
之六代孙也，故世称“涌泉大小孝子”云。